Κλερμόν Φουτ 63

Η Κλερμόν Φουτ Ωβέρνη 63 (Οξιτανικά: Clarmont d'Auvèrnhe, πιο γνωστή ως Κλερμόν Φουτ ή απλώς Κλερμόν) είναι γαλλική ποδοσφαιρική ομάδα με έδρα την πόλη Κλερμόν-Φεράν. Η πρώτη ίδρυση του συλλόγου έλαβε χώρα το 1911 και η σημερινή ομάδα επανιδρύθηκε το 1990 ως αποτέλεσμα συγχώνευσης. Η Κλερμόν αγωνίζεται αυτό τη στιγμή στη Λιγκ 1, την πρώτη κατηγορία του Ποδόσφαιρου στη Γαλλία έχοντας πάρει την άνοδο για την κατηγορία αφού αναδείχτηκε φιναλίστ κατά τη διάρκεια της σεζόν 2020–21 στη Λιγκ 2. Η ομάδα δίνει τις εντός έδρας αναμετρήσεις της στο Σταντ Γκαμπριέλ-Μονπιέ το οποίο βρίσκεται εντός της πόλης. Προπονητής της Κλερμόν είναι ο Γάλλος ποδοσφαιριστής Ρεζί Μπρουάρ, ενώ αρχηγός της ο Νταμιάν Περινέλ.

 Ιστορία 
Η ομάδα ιδρύθηκε το 1911 υπό την ονομασία Σταντ Κλερμοντουά. Μετά από ορισμένες επιτυχίες στις μικρές κατηγορίες της χώρας, έφτασε έως τα ημιτελικά του Κυπέλλου Γαλλίας στη διάρκεια της σεζόν 1945–46. Το επαγγελματικό καταστατικό της ανακαλέστηκε μετά το πέρας της σεζόν 46–47 λόγω οικονομικών προβλημάτων. Ο σύλλογος έγινε και πάλι επαγγελματικός το 1966. Το 1984 ο σύλλογος μεγάλωσε, με τις Σταντ-Κλερμοντουά και ΑΣ Μονφεράν να συγχωνεύονται για την ίδρυση, ως αποτέλεσμα της τελευταίας, της Κλερμόν Φεράν Φουτμπόλ Κλαμπ (ΚΦΚ). Η ομάδα τοποθετήθηκε στην Γ΄ Κατηγορία της Γαλλίας.

Ο σύλλογος αργότερα μετονομάστηκε σε Κλερμόν Φουτ Ωβέρνη, αναγκαζόμενος να κάνει επανεκκίνηση από την Ντιβιζιόν Ντ'Ωνέρ. Μετά από 13 χρόνια, η Κλερμόν Φουτ προβιβάστηκε αρκετές φορές, από την Ντιβιζιόν Ντ'Ωνέρ ως τη Λιγκ 2 το 1993. Στη διάρκεια αυτών των 13 ετών επιτυχιών, η ομάδα σημείωσε αριθμό επιτυχιών για τον θεσμό του Κυπέλλου Γαλλίας. Μια αξιοσημείωτη πορεία στη συγκεκριμένη διοργάνωση έλαβε χώρα το 1997, όταν η ομάδα της Ωβέρνης απέκλεισε τρεις επαγγελματικές ομάδες, τις Μαρτίγκ, Λοριάν και Παρί Σεν Ζερμέν, προτού αποκλειστεί με τη σειρά της από την Νις.

Πιο πρόσφατη επιτυχία της Κλερμόν, ήταν η κατάκτηση της Νασιονάλ το 2007, η οποία της απέφερε την επάνοδο στη Λιγκ 2, από την οποία είχε υποβιβαστεί το 2006.

 Σταντ Γκαμπριέλ-Μονπιέ 
Στη διάρκεια της ύπαρξής της, η Σταντ Κλερμοντουά αγωνιζόταν στο Σταντ Φιλίπ Μαρκόμπ. Η συγχώνευση της Σταντ Κλερμοντουά με την ΑΣΜ, βρήκε το τμήμα ράγκμπι της ΑΣΜ να μοιράζεται το Σταντ Μαρσέλ Μισελέν με την Κλερμόν Φουτμπόλ Κλαμπ. Ωστόσο, τα ξεκινήματα της Κλερμόν Φουτ Ωβέρνη έγιναν στο Σταντ Φιλίπ Μαρκόμπ. Ήταν το 1995 που η Κλερμόν Φουτ απέκτησε τη νέα της έδρα : το Σταντ Γκαμπριέλ-Μονπιέ.

μικρογραφία|Σταντ Γκαμπριέλ-Μονπιέ

Σχεδιασμένο από τον αρχιτέκτονα Ζακ Καλίς, εγκαινιάστηκε τον Δεκέμβριο του 1995. Στην πρώτη αναμέτρηση που έλαβε χώρα στο συγκεκριμένο γήπεδο, η Κλερμόν Φουτ, τότε στη Νασιονάλ 2, επιβλήθηκε της ΦΚ Γκενιόν, η οποία βρισκόταν, τότε, στη Νασιονάλ 1 (2-1), στις 30 Δεκεμβρίου 1995. Σε μεγάλο βαθμό εμπνευσμένο στην κατασκευή του από το Θόμοντ Παρκ του Λίμερικ, το γήπεδο του Κλερμόν θα είχε, υπό κανονικές συνθήκες κι αυτό "δύο μάτια". Όντως, η μοναδική μεγάλη κερκίδα του Σταντ Γκαμπριέλ-Μονπιέ, η κερκίδα Gergovie στα Δυτικά, έχει φτιαχτεί ώστε να συμβολίζει ένα ανθρώπινο μάτι. Τρεις ανοιχτές κερκίδες συμπληρώνουν το γήπεδο : η Livradois στα Νότια, η Limagne στα Ανατολικά και η κερκίδα Volcan στα Βόρεια. Το Νορθ Χάρμπορ Στέιντιουμ του Όκλαντ έχει παρόμοια αρχιτεκτονική.

Με χωρητικότητα μόλις 10 600 θέσεων, η αύξηση της χωρητικότητας του γηπέδου βρίσκεται υπό διαπραγμάτευση μετά την άνοδο της ομάδας στη Λιγκ 2, εδώ και δύο χρόνια. Το σχέδιο αυτό βρίσκεται ακόμη σε εκκρεμότητα και γίνεται συχνή κουβέντα γι'αυτό. Στη διάρκεια της σεζόν 2011-2012, στην περίπτωση ανόδου της Κλερμόν στη Λιγκ 1, η τοποθέτηση, στη διάρκεια του καλοκαιριού, μίας μεγάλης κινητής κερκίδας, όπως συνέβη στην περίπτωση της έδρας της Λιόν ΟΟ αποφασίστηκε, και το σχέδιο του Γκραν Σταντ ξανατέθηκε στο τραπέζι, με το γήπεδο να βλέπει τη χωρητικότητά του να εκτοξεύεται στις 30 000 θέσεις, και να έχει τη δυνατότητα φιλοξενίας συναυλιών, εορταστικών εκδηλώσεων, καθώς και ευρωπαϊκές αναμετρήσεις της ΑΣΜ.

Η μεγαλύτερη προσέλευση στο Σταντ Γκαμπριέλ-Μονπιέ υπήρξε της τάξεως των  θεατών στις 18 Οκτωβρίου 2003 για την αναμέτρηση με αντίπαλο την ΑΣ Σαιντ-Ετιέν (Λιγκ 2).

 Πάικτες 
 Τωρινή Ομάδα 
Σύνθεση της Κλερμόν Φουτ στο footballsquads.co.uk

 Τίτλοι 
Νασιονάλ
Πρωταθλήτρια (2): 2002, 2007

 Παραπομπές 

 Εξωτερικός σύνδεσμος 
Επίσημη Ιστοσελίδα

Κατηγορία:Ιδρύσεις ποδοσφαιρικών ομάδων το 1942